《赠吴郡诸居士》
宋代·程公许

终南径甚捷，结茆邻帝乡。朝为谷口翁，暮为省中郎。

先生独何事，寄傲临沧浪。才高世莫染，德薰名自香。

青黄分谁数，膏火竟堪伤。游心圣贤域，脱身忧患场。

世路虽龃龉，天衢自腾骧。扪虱竟谁见，卧龙兴何长。

借居仲奄里，未升公德堂。十年逐流摈，千里坐相忘。

颓龄或可借，辟谷岂无方。终期继青莲，摇笔颂紫阳。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。